user
بنگلادیش کو ہراکر پوائنٹس ٹیبل پر پاکستان کی پوزیشن کیا؟
assistant
ئی سی سی ورلڈ کپ میں پاکستان نے بنگلادیش کو شکست دیکر ایک بار پھر پوائنٹس ٹیبل پر پانچویں پوزیشن حاصل کرلی۔ بنگلادیشی ٹیم سیمی فائنل کی دوڑ سے باہر ہوگئی۔

کولکتا میں گرین شرٹس نے کھیل دکھایا، رنگ جمایا اور بنگلادیش کو پہلے کم رنز تک محدود کیا اور پھر 33 اوور میں ہدف حاصل کرکےرن ریٹ بھی بہتر کیا اور ٹیبل پر ایک بار پھر پانچویں پوزیشن حاصل کرلی۔

بھارتی ٹیم 12 پوائنٹس کے ساتھ ٹاپ پوزیشن پر ہے، ساؤتھ افریقا سب سے بہتر رن ریٹ کے ساتھ دوسرے نمبر پر ہے۔ اگر وہ اپنے اگلے تینوں میچز بھی ہار جائے تو اس کا رن ریٹ مائنس میں جانا مشکل دکھائی دے رہا ہے۔ نیوزی لینڈ کے چھ میچز میں آٹھ 
پوائنٹس ہیں۔

اگر افغانستان نے آسٹریلیا کو ہرایا تو اس کا فائدہ بھی پاکستان کو ہوگا لیکن ایسی صورت میں افغانستان بھی پانچ میچز جیت کر دس پوائنٹس حاصل کرسکتا ہے کیونکہ اس کا اگلا میچ نیدر لینڈز سے ہے۔

یہ دعا بھی کرنی ہے نیدرلینڈز افغانستان کو ہرادے لیکن اس اگر مگر سے پہلے پاکستان کو نیوزی لینڈ اور انگلینڈ کو ہرانا ہوگا۔ بہادری سے کھیلنا ہے کیونکہ قسمت بہادروں کا ساتھ دیتی ہے۔